hotchpotch/miracl-hf-unified huggingface dataset:
যৌন বৈচিত্র্য
লিঙ্গ ও যৌন বৈচিত্র্য বা সহজভাবে যৌন বৈচিত্র্য হল অন্তর্ভুক্তিমূলক পন্থায় যৌন বৈশিষ্ট্য, যৌন অভিমুখীতা এবং যৌন পরিচয়ের সকল বৈচিত্র্যকে বোঝাতে ব্যবহৃত একটি পরিভাষা, যাতে এই বহুত্ব গঠনকারী প্রতিটি পরিচয় সুনির্দিষ্টভাবে উল্লেখ করার প্রয়োজন পড়ে না।
পশ্চিমা বিশ্বে, সাধারণত যৌন অভিমুখীতা (বিষমকামী, সমকামী ও উভকামী), যৌন পরিচয় (রূপান্তরিত লিঙ্গ ও স্বকীয় লিঙ্গ), এবং সম্পর্কিত সংখ্যালঘুদের (আন্তঃলিঙ্গ) বোঝাতে সহজ ও সীমিত শ্রেণীবিভাগ ব্যবহৃত হয়, যা এলজিবিটি বা এলজিবিটিআই (লেসবিয়ান, গে, উভকামী, রূপান্তরিত লিঙ্গ/রূপান্তরকামী ব্যক্তি, এবং মাঝেমধ্যে আন্তঃলিঙ্গ ব্যক্তি) নামক আদ্যক্ষরার অধীনে একীভূত করা হয়। যাই হোক, অন্যান্য সংস্কৃতিতে যৌনতা ও লিঙ্গ ব্যবস্থাকে বোঝার জন্য অন্যান্য উপায় রয়েছে। পাশাপাশি, শেষের দশকগুলোতে কিছু যৌনবিজ্ঞান তত্ত্ব প্রসার লাভ করেছে, যেমন কিংসলে তত্ত্ব ও ক্যুইয়ার তত্ত্ব, যা প্রস্তাব করে যে, এই শ্রেণিবিভাগগুলো মানব জাতিতে এমনকি, অন্যান্য প্রাণী প্রজাতিতেও যৌন জটিলতা ব্যাখ্যা করার জন্য যথেষ্ট নয়।
উদাহরণস্বরূপ, কিছু লোক হয়তোবা বিষমকামী ও উভকামীর মধ্যবর্তী একটি যৌন অভিমুখিতা (বিষম-নমনীয়) অনুভব করতে পারে অথবা সমকামী ও উভকামীর মধ্যবর্তী (সম-নমনীয়)। এটি সময়ের সাথে সাথে পরিবর্তিতও হতে পারে, অথবা এমন অভিমুখিতা হতে পারে যা শুধু পুরুষ কিংবা নারী নয়, বরঞ্চ যৌনতা ও লিঙ্গের সকল বর্ণালীর প্রতি আকৃষ্ট হতে পারে (সর্বকামী)। অন্যভাবে বললে, উভকামিতার মধ্যেই একটি বিশাল সাঙ্কেতিক ও পছন্দের বৈচিত্র্য বিদ্যমান যা অনন্য বিষমকামিতা থেকে একটি পূর্ণ সমকামিতা পর্যন্ত বিস্তৃত (কিংসলে স্কেল)।
যৌন বৈচিত্র্যে আন্তঃলিঙ্গ ব্যক্তিরাও অন্তর্ভুক্ত, যারা নারী ও পুরুষের মধ্যবর্তী একটি পার্থক্য নিয়ে জন্ম নেয়।এতে রূপান্তরিত লিঙ্গ ও রূপান্তরকামী পরিচিতির লোকজনও অন্তর্ভুক্ত, যা লিঙ্গীয় দ্বৈত ব্যবস্থার (জেন্ডার বাইনারি সিস্টেম) সঙ্গে মেলে না এবং, যৌন অভিমুখিতার মত, স্বকীয় লিঙ্গ (সিসজেন্ডার) ও রূপান্তরকামিতার মধ্যবর্তী বিভিন্ন ধাপ লক্ষ করা যায়, যেমন জেন্ডারফ্লুয়িড বা লিঙ্গতরল বা লিঙ্গ-নমনীয় ব্যক্তিগণ।
সবশেষে, যৌন বৈচিত্র্যে নিষ্কামী ব্যক্তিবর্গও অন্তর্ভুক্ত, যারা যৌনকর্মে অনাগ্রহ অনুভব করেন;এবং তারাও অন্তর্ভুক্ত যারা মনে করেন তাদের পরিচয় সংজ্ঞায়িত করা সম্ভব নয় যেমন ক্যুইয়ার ব্যক্তিগণ।
সামাজিকভাবে, যৌন বৈচিত্র্যকে মানবাধিকারের অধীনে সম-অধিকার, স্বাধীনতা ও সুযোগসহ ভিন্ন হওয়ার স্বীকৃতিস্বরূপ দাবি করা হয়। বহু দেশে, গৌরব পদযাত্রাগুলোতে যৌন বৈচিত্র্যের নজির লক্ষ করা যায়।
জেসাস ডে তাভার‌্যাঙ্গুর ধ্বংসাবশেষ
জেসাস ডে তাভার‌্যাঙ্গু () রোমান ক্যাথলিক ধর্মাবলম্বীদের যিশু সম্প্রদায়ভূক্ত ছোট গৃহ ছিল। বর্তমানে এটি প্যারাগুয়ের ইতাপুয়া ডিপার্টমেন্ট এলাকায় অবস্থিত। ধর্মীয় কার্যাবলী সম্পাদনের লক্ষ্যে পরিচালিত মিশন ভবনের ধ্বংসাবশেষ ত্রিনিদাদের সাথে একত্রে ১৯৯৩ সালে জাতিসংঘ অনুমোদিত বিশ্ব ঐতিহ্যবাহী স্থানের সাথে অন্তর্ভূক্ত হয়েছে।
১৬৮৫ সালে মানডে নদীর কাছে বর্তমানের আল্তো পারানা এলাকায় ‘রিডাসিও ডে জেসাস’ প্রতিষ্ঠা করা হয়েছিল। ঐ মিশনটি বেশ কয়েকবার স্থানান্তর করা হয়। পরবর্তীতে ১৭৬০ সালে সর্বশেষবারের মতো বর্তমান জায়গায় নিয়ে আসা হয়। মিশনের অবকাঠামো পূর্ণাঙ্গভাবে শেষ করার পূর্বেই ১৭৬৭ সালে প্যারাগুয়ে থেকে রোমান ক্যাথলিকদের আদেশনামায় পরিত্যক্ত ঘোষণা করা হয়। ইতালির লয়েলা সেন্ট ইগনাতিয়াস চার্চের অনুসরণে বিস্তৃত মিশন গির্জা নির্মাণের পরিকল্পনা নেয়া হয়েছিল। ঐ সময়ে এটি সর্ববৃহৎ গির্জার অন্যতম ছিল। তন্মধ্যে, মূল অবকাঠামোর আয়তন ছিল ৭০X২৪ মিটার বা ২৩০X৭৯ ফুট।
প্যারাগুয়েতে অবস্থিত জেসুইট ধ্বংসাবশেষ সম্ভবতঃ দক্ষিণ আমেরিকার সেরা সংরক্ষণাগার হিসেবে রয়েছে। এতে জেসাস, স্যান কসমে ওয়াই ড্যামিয়ান ও ত্রিনিদাদ মিশনও অন্তর্ভূক্ত আছে।
জেসাস ও ত্রিনিদাদের ধ্বংসাবশেষের মাঝ দিয়েই এনকার্নাসিওনের ৬ নম্বর রুট চলে গেছে। উভয় স্থানের প্রবেশদ্বারে প্রতীক চিহ্ন রয়েছে। জেসাস ডে তাভার‌্যাঙ্গুর ধ্বংসাবশেষে প্রবেশের জন্য শক্ত রাস্তা ব্যবহার করতে হয় যা এনকার্নাসিওন থেকে ‘কেএম ৩১’-এ অবস্থিত ত্রিনিদাদ থেকে ১০০ মিটার দূরে অবস্থিত।
‎* অফেলিয়া হুপার
ভোলা ময়রা
ভোলা ময়রা বাংলার খ্যাতনামা রসিক কবিয়াল। তিনি কবিগানের জগতে অন্যতম শ্রেষ্ঠ ছিলেন।
ভোলা ময়রার আসল নাম ভোলানাথ মোদক। তার জন্মসাল উদ্ধার করা যায়না। তিনি হুগলী জেলার গুপ্তিপাড়ায় জন্মগ্রহণ করেছিলেন বলে প্রচলিত আছে। পিতার নাম কৃপানাথ। কলকাতার বাগবাজার অঞ্চলে তার মিষ্টির দোকান ছিল। বাল্যকালে পাঠশালায় সামান্য লেখাপড়া করলেও সংস্কৃত, ফারসী ও হিন্দিতে জ্ঞান ছিল। পুরাণ ও ধর্মশাস্ত্র সামান্য পড়েছিলেন। কবির দল তৈরীর আগেও তিনি বহু কবিতা রচনা করেছিলেন।
ভোলা ময়রা মুখে মুখে দ্রুত কবিতা বানাতে পারতেন। সনাজের ত্রুটির কথা নির্দেশ করে তার কবিতাগুলি ছিল শ্লেষপূর্ণ। উপস্থিতবুদ্ধি, চটুল ও আক্রমণাত্মক বাগ্ভঙ্গি, লঘু-গুরু বিষয়বস্ত্ত এবং সস্তা রস-রুচি দ্বারা তিনি শ্রোতাকে মন্ত্রমুগ্ধ করতে পারার ক্ষমতা ছিল তার। স্বয়ং ঈশ্বরচন্দ্র বিদ্যাসাগর বলেছেন "বাংলাদেশের সমাজকে সজীব রাখিবার জন্য মধ্যে মধ্যে রামগোপাল ঘোষের ন্যায় বক্তা, হুতুম প্যাঁচার ন্যায় লেখক ও ভোলা ময়রার ন্যায় কবিওয়ালার প্রাদুর্ভাব বড়ই আবশ্যক"। ভোলা ময়রা নিজেকে বিখ্যাত কবিয়াল হরু ঠাকুরের শিষ্য বলতেন। হরু ঠাকুর নিজেও ভোলা ময়রার গান বেঁধে দিতেন। তার প্রতিপক্ষ ছিলেন অ্যান্টনি ফিরিঙ্গি, রাম বসু, যজ্ঞেশ্বরী দাসী প্রমুখ কবিয়ালগন। রসগোল্লার উদ্ভাবক নবীনচন্দ্র দাস তার জামাতা।
ভোলা ময়রার জীবন অবলম্বনে পীযুষ গাঙ্গুলির পরিচালনায় "ভোলা ময়রা" নামে একটি চলচ্চিত্র নির্মিত হয় ১৯৭৭ সালে। এই ছবিটিতে অভিনয় করেন উত্তম কুমার, সুপ্রিয়া দেবী, বিকাশ রায় প্রমুখ। এছাড়াও অ্যান্টনি ফিরিঙ্গি সিনেমায় অভিনেতা অসিতবরণ এবং জাতিস্মর সিনেমায় খরাজ মুখোপাধ্যায় ভোলা ময়রার চরিত্রে অভিনয় করেছেন।
জন উইক: চ্যাপ্টার ২
জন উইক: চ্যাপ্টার ২ হল ২০১৭ সালে মুক্তিপ্রাপ্ত একটি আমেরিকান নও-নোয়র অ্যাকশন থ্রিলার চলচ্চিত্র। চলচ্চিত্রটি পরিচালনা করেছেন চ্যাড স্টাহেলস্কি এবং ছবিটির চিত্রনাট্য লিখেছেন ডেরেক কোলট্যাড। এটি জন উইক সিরিজের দ্বিতীয় চলচ্চিত্র, কাহিনী নির্মিত হয় হিটম্যান জন উইকে অনুসরণ করে। এতে অভিনয় করেছেন কিয়ানু রিভস, কমন, লরেন্স ফিশবার্ন, রিকার্দো স্কামার্চিয়ো, রুবি রোজ, ইয়ান ম্যাকশেন, এবং "দ্য ম্যাট্রিক্স ট্রিলজিতে" একসঙ্গে উপস্থাপিত হওয়ার পরে রিভস ও ফিশবার্নের মধ্য দিয়ে প্রথম সহযোগিতার চিহ্নটি চিহ্নিত করে।
প্রধান ফটোগ্রাফি নিউ ইয়র্ক সিটিতে শুরু হয় ২০১৫ সালের ২৬ অক্টোবরে। চলচ্চিত্রটি ২০১৭ সালের ৩০ জানুয়ারি লস অ্যাঞ্জেলেসে প্রচারিত হয়, এবং ২০১৭ সালের ১০ই ফেব্রুয়ারি মার্কিন যুক্তরাষ্ট্র থিয়েটারে মুক্তি পায়। এটি সমালোচকদের কাছ থেকে ইতিবাচক রিভিউ পেয়েছে এবং বিশ্বব্যাপী ১৬৬ মিলিয়ন ডলারেরও বেশি আয় করেছে, ৪০ মিলিয়ন বাজেটের চার গুনেরো বেশী এবং ৮৮ মিলিয়নের প্রায় দ্বিগুণ মূল চলচ্চিত্রের মোট আয়।
ইতালীয় অপরাধ চক্রের নেতা সান্তিনো দি’আন্তোনিয়ো পেশাদার খুনি জন উইককে তার দায়িত্ব থেকে একটি শর্তে রেহাই দিয়েছিল। আর শর্তটি হল তাকে একদিন সান্তিনোর একটি ‘অসম্ভব’ কাজ করে দিতে হবে। তাতে রাজি হয়েছিল জন এবং তারপরই সে হেলেনকে বিয়ে করতে পেরেছিল।
হেলেনের মৃত্যুর পর জনকে পুনরায় অপরাধ জগতে ফিরতে হয় অনিচ্ছা সত্তেও। কিন্তু এবার তাকে ফিরতে হচ্ছে তার সেই শর্ত পূরণের জন্য। সান্তিনো জনকে ডেকে পাঠায়। তাকে জানায় তার আপন বোন জিয়ানাকে হত্যা করতে হবে। অপরাধী চক্রের নেতাদের শীর্ষ স্থান ‘হাই টেবিল’-এ বসার পথে সান্তিনোর একমাত্র বাধা হচ্ছে তার বোন জিয়ানা। জন এই কাজটি করতে প্রথমে অস্বীকার করে, যার ফলে সান্তিনো তার বাড়ি ধ্বংস করে দেয়। জন আশ্রয় নেয় কন্টিনেন্টাল হোটেলে। কন্টিনেন্টালের মালিক উইনস্টন জানায় শর্ত পূরণ না করলে তাকে বাঁচানো কারও পক্ষেই সম্ভব নয়। অনিচ্ছা সত্তেও জন শেষ পর্যন্ত কাজটি গ্রহণ করে।
রোম নগরীতে, জন জিয়ানার উদযাপন পার্টিতে অনুপ্রবেশ করে এবং তার সম্মুখীন হয়। নির্দিষ্ট মৃত্যুর সম্মুখীন, জিয়ানা কারও হাতে খুন হওয়ার চেয়ে আত্মহত্যার সিদ্ধান্ত নেয়। যখন জন তার কাজ সম্পূর্ণ করে ফিরছিল, জন সান্টিনোদের দ্বারা হামলার শিকার হয়, যারা জনকে হত্যা করে করতে চায় "tie up loose ends"। তাদের বেশিরভাগকে মেরে ফেলার পর, জন জিয়ানার দেহরক্ষী কাসিয়ান দ্বারা অনুসৃত হয়।
জিয়ানার দেহরক্ষী ক্যাসিয়ান জনের ওপর প্রতিশোধ নেবার শপথ করে আর অন্যদিকে সান্তিনো জনকে হত্যা করার জন্য ৭ মিলিয়ন ডলার পুরস্কার ঘোষণা করে। মরিয়া হয়ে জন আরেক অপরাধী চক্রের নেতা বোয়ারি কিংয়ের কাছ থেকে সহায়তা কামনা করে। কিং তাকে সান্তিনোর কাছে পৌঁছার উপায় বলে দেয়। নতুন মিশনে বেরোয় জন।
খালিশপুর থানা
খালিশপুর থানা হল বাংলাদেশের খুলনা বিভাগ এর মধ্যে অবস্থিত খুলনা জেলার একটি থানা। ১৯৮৬ সালে থানা গঠিত হয়।
খালিশপুর থানার আয়তন ১২.৩৫ বর্গ কিমি এবং অবস্থান: ২২°৫০´ থেকে ২২°৫২´ উত্তর অক্ষাংশ এবং ৮৯°৩১´ থেকে ৮৯°৩৪´ পূর্ব দ্রাঘিমাংশে। থানাটির উত্তরে দিঘলিয়া উপজেলা ও দৌলতপুর থানা, দক্ষিণে কোতোয়ালী ও সোনাডাঙ্গা থানা এবং ডুমুরিয়া উপজেলা, পূর্বে রূপসা ও দিঘলিয়া উপজেলা, পশ্চিমে দৌলতপুর থানা ও ডুমুরিয়া উপজেলা।
জনসংখ্যা ২৩৫০১৮; পুরুষ ১২৮৪৭৪, মহিলা ১০৬৫৪৪। মুসলিম ২২২৫০৩, হিন্দু ৯১৭১, বৌদ্ধ ৩২৩৭, খ্রিস্টান ৯১ এবং অন্যান্য ১৬।
এখানকার প্রধান নদী ভৈরব।
লেখিকা সংঘ
লেখিকা সংঘ বাংলাদেশের লেখিকাবৃন্দকে সাহিত্যচর্চায় উৎসাহপ্রদানের উদ্দেশ্যে ১৯৭৩ সালের ডিসেম্বর মাসে ঢাকায় প্রতিষ্ঠিত একটি প্রতিষ্ঠান। প্রতিষ্ঠানটির প্রতিষ্ঠাতা সদস্যাগণ হলেন কবি বেগম সুফিয়া কামাল, বেগম খোদেজা খাতুন, বেগম শামস রশিদ, সৈয়দা লুৎফুন্নিসা এবং বেগম মাজেদা খাতুন। বেগম খোদেজা খাতুন ছিলেন প্রতিষ্ঠাতা সভানেত্রী।
১৯৮৫ সাল থেকে প্রতিষ্ঠানটি বাংলাদেশ লেখিকা সংঘ সাহিত্য পদক নামে সাহিত্য পুরস্কার প্রদান করে আসছে। প্রতি বছর প্রতিষ্ঠা বার্ষিকীর দিন দুজন খ্যাতনামা লেখককে এই পুরস্কার প্রদান করা হয়। চট্টগ্রাম, রাজশাহী, খুলনা এবং কুষ্টিয়াতেও লেখিকা সংঘের কার্যক্রম রয়েছে। বর্তমানে প্রায় ৩০০জন লেখিকা এর সদস্য। লেখিকা সংঘ থেকে প্রকাশিত গ্রন্থ ও জার্নালগুলি হচ্ছে সঞ্চয়ন (৭ খন্ড), কালের পাতা, বোবা কান্না, জাগ্রত শতাব্দী, হূদয়ে কৃষ্ণচূড়া, প্রিয় পংক্তিমালা, বৃষ্টি ভেজা মুখ এবং শত পুষ্প (৩ খন্ড)।
স্যান আন্দ্রেস, এল সালভাদোর
স্যান আন্দ্রেস () এল সালভাদরে অবস্থিত প্রাক-কলম্বীয় যুগের ঐতিহাসিক স্থানবিশেষ। পূর্বে এ স্থানটি কাম্পানা স্যান আন্দ্রেস নামে পরিচিত ছিল। লা লিবার্তাদ ডিপার্টমেন্টের অধীন জাপোতিতান উপত্যকায় অবস্থিত কৃষিভিত্তিক শহর হিসেবে খ্রিস্ট-পূর্ব প্রায় ৯০০ সালে স্থাপনাটর নির্মাণকার্য শুরু হয়েছিল। তবে শুরুর দিকে প্রতিষ্ঠিত হওয়া স্থাপনাটি ২৫০ সালে পরিত্যক্ত ঘোষিত হয়। এর কারণ ছিল লাগো ইলোপাঙ্গোর আকস্মিকভাবে বিশাল গর্ত সৃষ্টি হওয়া। ৫ম শতাব্দীতে আবারও জাপোতিতান উপত্যকার অন্যান্য স্থানের সাথে এখানেও বসতি স্থাপন করা হয়েছিল। ৬০০ থেকে ৯০০ খ্রিস্টাব্দের মধ্যে মায়া সভ্যতায় স্যান আন্দ্রেসকে রাজধানী করা হয়। ভালে ডে জাপোতিতানের অন্যান্য স্থাপনাকে এখান থেকে মায়া সভ্যতার কর্তৃত্ব প্রকাশ করা হতো।
আবাসিক এলাকাকে সঠিকভাবে চিত্রিত করা হয়নি। স্যান আন্দ্রেসের অনুসন্ধানকারী ও খননকারীদের অভিমত, মূলতঃ রাজনৈতিক আনুষ্ঠানিকতা সম্পন্নের জন্য এ জায়গাটিকে ব্যবহার করা হতো। এটিকে দক্ষিণ আসন ও উত্তর আসন এ দুইভাগে বিভক্ত করা হয়েছিল। তন্মধ্যে, দক্ষিণ থেকে রাজ্য পরিচালনা করা হতো। ৬০০ সালে দক্ষিণ আসনে পোড়া ইট দিয়ে অ্যাক্রোপোলিস অবকাঠামো নির্মাণ করা হয়। এখানেই আনুষ্ঠানিক কার্যাবলী ও রাজনৈতিক ব্যবস্থা পরিচালনা করা হতো। দক্ষিণের শেষদিকে ও পূর্বদিকের অ্যাক্রোপোলিসগুলো পিরামিড বা অবকাঠামো ১ (প্রধান পিরামিড), ২, ৩ ও ৪ নামে পরিচিত। উত্তরের শেষদিকে ও পশ্চিমে সারিবদ্ধভাবে কক্ষ রয়েছে যাতে শাসকেরা বসবাস করতেন। এগুলো স্যান আন্দ্রেসের সর্বশেষ প্রাসাদ ছিল। উত্তরদিকের আসন বা প্রধান আসন পিরামিড আকৃতির বা ‘লা কাম্পানা’ অবকাঠামো ৫ নামে পরিচিত। এটি ‘এল’ আকৃতির অবকাঠামো ৬-এর পিছনে একত্রিত অবস্থায় ছিল।
প্রত্নতাত্ত্বিক অনুসন্ধানে দেখা গেছে, কোপান ও গুয়াতেমালা উচ্চভূমির সাথে স্যান আন্দ্রেসের জোড়ালো সম্পর্ক বিরাজমান ছিল। বর্তমান পেটেন ও বেলিজের ন্যায় দূরবর্তী অঞ্চল থেকেও মালামাল আদান-প্রদান করা হতো। ৯ম শতাব্দীতে স্যান আন্দ্রেজের রাজনৈতিক গুরুত্বতা কমে যায়। প্রাক-হিস্পানিক যুগের সর্বশেষ প্রামাণ্য দলিল হিসেবে ৯০০ থেকে ১২০০ সালের মধ্যে কর্মকাণ্ড পরিচালিত হয়েছে। আগুনে পোড়া ভাঙ্গা মাটির ফলক ও চিত্রিত সিরামিকের থালা-বাসনে মিক্সটেকা-পুবেলা ঘরানায় উৎসর্গের চিত্র রয়েছে। এগুলো ‘গুয়াজাপা’ নামীয় নতুন সাংস্কৃতিক যুগের কথা তুলে ধরে যা প্রাক-হিস্পানিক শহর চিহুয়াতানের সাথে সম্পর্কযুক্ত।
স্পেনের অধিগ্রহণের পর স্যান আন্দ্রেসের ধ্বংসাবশেষ ঔপনিবেশিক রাজ্য হিসেবে গবাদিপশু ও নীল উৎপাদনের সাথে জড়িয়ে পড়ে। ১৬৫৮ সালে এ স্থাটি প্লেয়ন আগ্নেয়গিরির অগ্নুৎপাতে ছাইয়ে পরিণত হয়। ১৯৯৬ সালে এল সালভাদর সরকার স্যান আন্দ্রেসের প্রত্নতাত্ত্বিক উদ্যানের উদ্বোধন করে। সেখানে আগত দর্শকেরা পিরামিড চড়তে পারেন, নীল উৎপাদন এলাকা ও জাদুঘর পরিদর্শন করতে পারেন।
পূর্ণেন্দুকিশোর সেনগুপ্ত
পূর্ণেন্দুকিশোর সেনগুপ্ত (১৮৯৫ - ১৭ নভেম্বর, ১৯৭৮) একজন বাঙালি ব্রিটিশ বিরোধী স্বাধীনতা আন্দোলনকারী সমাজসেবী ও শ্রমিক কৃষক আন্দোলনের নেতা।
তিনি বাংলাদেশের ঢাকার বানারি'তে জন্মগ্রহণ করেন। পিতা শ্যামকিশোর সেনগুপ্ত ছিলেন শ্রীহট্ট আদালতের উকিল। বারানসী ষড়যন্ত্র মামলার নেতা বিপ্লবী নগেন দত্ত সিলেটে অনুশীলন সমিতির শাখা গড়ে তুললে তাতে কিশোর বয়েসে যোগ দিয়েছিলেন পূর্ণেন্দু। ঢাকা বিশ্ববিদ্যালয়ে বি.এসসি পড়ার সময়ে আচার্য প্রফুল্ল চন্দ্র রায়ের সংস্পর্শে আসেন। এমএসসি পড়ার সময় অসহযোগ আন্দোলনে অংশগ্রহণ করেন ও পরীক্ষা বর্জন করেন।
১৯২২ সালে ঢাকার অভয় আশ্রম শাখায় যোগ দেন তিনি। বিক্রমপুরে বানারি গ্রামে ধীরেন্দ্রনাথ দাশগুপ্ত প্রতিষ্ঠিত বিদ্যাশ্রমের সম্পাদক নিযুক্ত হন। স্বাধীনতা আন্দোলনে যোগ দিয়ে বহুবার কারারুদ্ধ হয়েছেন। ১৯৩০ সালে লবণ সত্যাগ্রহে যোগ দিয়ে জেলে যান। ১৯৩১ সালে সুরমা উপত্যাকা কর্মী সম্মেলন আহ্বান করেন ও ১৯৩২ সালে তার আবার জেল হয়। মুক্তি পেয়ে শ্রীহট্ট মহিলা সংঘ গঠন করেন। ভানুবিল পরগনার মনিপুরী কৃষকদের ওপর অত্যাচারের বিরুদ্ধে তিনি কৃষকদের সংঘবদ্ধ করেন ও মহাত্মা গাঁধীর আশীর্বাদ নিয়ে ঐতিহাসিক সত্যাগ্রহ শুরু করেন যা সরকারকে বাধ্য করে প্রজাস্বত্ব আইন প্রনয়নে। এই আন্দোলনে তার পূনরায় আড়াই বছর কারাবাস হয়েছিল।
১৯২৫ সালে পদ্মা নদীর ভাঙনে বিদ্যাশ্রম ক্ষতিগ্রস্ত হওয়ার উপক্রম হলে সেটিকে শ্রীহট্টে স্থানান্তর করেন। সেটির নাম হয় রঙ্গীরকুল বিদ্যাশ্রম। জনকল্যানমূলক কাজ, দাঙ্গা প্রতিরোধ, ত্রাণ, ও সেবার কাজে, সর্বোপরি গান্ধীবাদী আন্দোলনে এই আশ্রম গুরুত্বপূর্ন স্থান অধিকার করে আছে। ১৯২৯ সালে সিলেট ও কাছাড়ের বন্যায় ত্রানে ঝাঁপিয়ে পড়েছিলেন পূর্নেন্দু কিশোর। রঙ্গীরকুল বিদ্যাশ্রম বিভিন্ন গঠনমূলক কাজ করে তার পরিচালনায়। ১৯৩৫ সালে ভারতীয় জাতীয় কংগ্রেসের সুবর্ন জয়ন্তী উপলক্ষ্যে শিল্প প্রদর্শনী, ১৯৩৮ এ সুরমা উপত্যাকা কর্মী সম্মেলন হয় তারই উদ্যোগে। দ্বিতীয় বিশ্বযুদ্ধের সময় বর্মা হতে আগত উদ্বাস্তুদের সেবা করেন। ১৯৪৬ সালে ব্রিটিশ ভারতের শেষ নির্বাচনে প্রতিদ্বন্দিতা করে আসাম ব্যবস্থাপক পরিষদের সদস্য হন। আসাম সরকারের বুনিয়াদি শিক্ষা কমিটির সদস্য ছিলেন তিনি। দেশ ভাগের পর পূর্ব পাকিস্তানে থেকে যান এবং চা শ্রমিকদের কল্যানসাধনে ব্রতী হন। ১৯৫৪ সালে মৌলভীবাজার থেকে আইন পরিষদে নির্বাচিত হয়েছিলেন। ১৯৬৪ সালে কুলাউড়া-রাজনগর আসনে সাধারণ নির্বাচনে পূর্ণেন্দুকিশোর সেনগুপ্ত বিপুল ভোটে জয়ী হন। আইয়ুব খান জমানায় তার চা-শ্রমিক ইউনিয়ন নিষিদ্ধ হয়। ১৯৬৯ সালে ভারত-পাকিস্তান যুদ্ধকালীন শ্রীহট্ট জেলে বন্দী থাকেন তিনি।
রঙ্গীরকূল আশ্রমে ১৭ নভেম্বর, ১৯৭৮ সালে মারা যান জননেতা পূর্নেন্দুকিশোর সেনগুপ্ত।
যোগেশচন্দ্র চৌধুরী আইন কলেজ
যোগেশচন্দ্র চৌধুরী আইন কলেজ দক্ষিন কলিকাতার একটি আইন শিক্ষা প্রতিষ্ঠান। কলেজ প্রদত্ত ডিগ্রী কলকাতা বিশ্ববিদ্যালয় ও বিশ্ববিদ্যালয় মঞ্জুরি কমিশন (ভারত) দ্বারা অনুমোদিত।
১৯৭০ সালে কলকাতায় ব্যারিস্টার ও ভারতের জাতীয়তাবাদী নেতা যোগেশচন্দ্র চৌধুরীর স্মৃতিতে কলেজটি তৈরী করে চৌধুরী ফাউন্ডেশন ট্রাস্ট। ভারতীয় সেনাবাহিনীর প্রধান জয়ন্তনাথ চৌধুরী এবং আইনজীবী, শিক্ষাবিদ রনদেব চৌধুরী কলেজটি প্রতিষ্ঠার ক্ষেত্রে গুরুত্বপূর্ণ অবদান রাখেন। বর্তমানে ৫ বছরের শিক্ষাক্রমে বি.এ এলএল.বি., বি.এ এলএল. বি (অনার্স) ও ২ বছরের শিক্ষাক্রমে এল.এল.এম পড়ানো হয়ে থাকে। ভারতের বার কাউন্সিল দ্বারা এই ডিগ্রী স্বীকৃত।
আলী নেওয়াজ
আলী নেওয়াজ (জন্ম: অজানা - মৃত্যু: ১৯৯৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আলী নেওয়াজের জন্ম ফেনী জেলার সদর উপজেলার ফাজিলপুর ইউনিয়নের শিবপুর গ্রামে। তাঁর বাবার নাম ফেলু মিয়া এবং মায়ের নাম নূর খাতুন। তাঁর স্ত্রীর নাম সাহেদা বেগম। তাঁদের এক ছেলে, তিন মেয়ে।
পাকিস্তান সেনাবাহিনীতে চাকরি করতেন আলী নেওয়াজ। কর্মরত ছিলেন তৃতীয় ইস্ট বেঙ্গল রেজিমেন্টে। ১৯৭১ সালে এ রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হলে প্রতিরোধযুদ্ধে যোগ দেন তিনি। এরপর তিনি ভারতে যান। পরে যুদ্ধ করেন বৃহত্তর সিলেট জেলার ছাতক, গোয়াইনঘাট, রাধানগর, সালুটিকর, গোবিন্দগঞ্জসহ আরও কয়েক স্থানে। গোয়াইনঘাটের যুদ্ধে আলী নেওয়াজ যথেষ্ট রণকৌশল ও বীরত্ব প্রদর্শন করেন। ২ বা ৩ ডিসেম্বর ভোর থেকে তাঁরা গোয়াইনঘাটে অবস্থানরত পাকিস্তানি সেনাদের ওপর একযোগে আক্রমণ শুরু করেন। পাকিস্তানি সেনাদের ধোঁকা দিয়ে কৌশলে তাঁরা সুরমা নদী অতিক্রম করে তাঁরা পাকিস্তানি সেনাদের বাংকার লক্ষ্য করে একের পর এক গ্রেনেড নিক্ষেপ করতে থাকেন। এতে পাকিস্তানি সেনারা চরমভাবে বিস্মিত হয়। কারণ, নদী অতিক্রম করে ঘাট এলাকা হয়ে পশ্চিম দিক থেকে মুক্তিযোদ্ধাদের আক্রমণ পরিচালনা ছিল পাকিস্তানি সেনাদের কাছে কল্পনাতীত ঘটনা। তারা এ ঘটনার জন্য প্রস্তুতই ছিল না। বিস্মিত পাকিস্তানি সেনারা মুক্তিযোদ্ধাদের দেখে পালাতে শুরু করে। সকাল হওয়ার আগেই গোয়াইনঘাট মুক্ত হয়।
জামালপুর জেলার অন্তর্গত বাহাদুরাবাদ রেলঘাটের পূর্বে দেওয়ানগঞ্জের অবস্থান। এখানে তখন ছিল চিনিকল, রেলওয়ে ওয়ার্কশপ, পাওয়ার হাউস ও বেশ কিছু পাটগুদাম। ১৯৭১ সালে সেখানে পাকিস্তানি সেনারা স্থায়ীভাবে ছিল না। তারা দিনের বেলা ও রাতে বাহাদুরাবাদ বা জামালপুর থেকে এসে টহল দিয়ে চলে যেত। দেওয়ানগঞ্জে মোতায়েন ছিল এক কোম্পানি রাজাকার ও অস্ত্রসজ্জিত একদল বিহারি। ২ আগস্ট মুক্তিযোদ্ধারা দেওয়ানগঞ্জে আক্রমণ করেন। এ যুদ্ধে আলী নেওয়াজসহ কয়েকজন মুক্তিযোদ্ধা দুঃসাহসিকতার পরিচয় দেন। তাঁদের দুঃসাহসিকতায় পাকিস্তানি সহযোগীরা বেশির ভাগ কোনো প্রতিরোধ গড়ে তোলার আগেই পালিয়ে যায়। গভীর রাতে মুক্তিযোদ্ধাদের কয়েকটি দল একযোগে আক্রমণ চালাল দেওয়ানগঞ্জে পাকিস্তান সেনাবাহিনীর সহযোগীদের বিভিন্ন অবস্থানে। মুক্তিযোদ্ধাদের একটি দলে ছিলেন আলী নেওয়াজ। তাঁরা আক্রমণ করলেন চিনিকল, থানা, পাওয়ার হাউস, রেলস্টেশন, মাদ্রাসা ও পরিদর্শন বাংলোয়। মুক্তিযোদ্ধাদের আকস্মিক আক্রমণে চিনিকলে অবস্থানরত রাজাকার ও সশস্ত্র বিহারিরা কোনো প্রতিরোধ ছাড়াই পালিয়ে গেল। পাওয়ার হাউস ও রেলস্টেশনে অবস্থানরত রাজাকার ও সশস্ত্র বিহারিরা কিছুক্ষণ প্রতিরোধ চালাল। কয়েক মিনিটের মধ্যে এরাও পালিয়ে গেল। মাদ্রাসায় ছিল রাজাকার ক্যাম্প। মাদ্রাসা ও থানায় অবস্থানরত রাজাকার ও সশস্ত্র বিহারিরা জোর প্রতিরোধ গড়ে তুলল। তখন মুক্তিযোদ্ধারা তাঁদের আক্রমণের প্রচণ্ডতা বাড়িয়ে দিলেন। প্রচণ্ড আক্রমণে রাজাকাররা ভীতসন্ত্রস্ত হয়ে পড়ল। পাঁচজন রাজাকার মুক্তিযোদ্ধাদের কাছে আত্মসমর্পণ করল। এতে প্রতিরোধ সৃষ্টিকারী বাকি রাজাকার ও সশস্ত্র বিহারীদের মনোবল ভেঙে পড়ে। কিছুক্ষণের মধ্যেই তারা ছত্রভঙ্গ হয়ে রাতের অন্ধকারে যে যেদিকে পারল পালিয়ে গেল।
মুহাম্মদ ইবনে আল হানাফিয়াহ
মুহাম্মদ ইবনে আলী ইবনে আবি তালিব, মুহাম্মদ ইবনে আলী ইবনে আবি তালিব নামেও পরিচিত, (১৫ হিজরী-৮১ হিজর ; ৬৩৬-৭০০ খ্রিস্টাব্দ) ইসলামের প্রথম যুগের নেতা ছিলন। তিনি পাক পাঞ্জাতনের অন্যতম সদস্য এবং ইসলামের চতুর্থ খলিফা আলী ইবনে আবু তালিব এর সন্তান ছিলেন্।
মুহাম্মদ ইবনে আল-হানাফিয়ায় মারা যাওয়ার পর তার ছেলে আবু হাশেম ইমামতের দাবি করেন। তার মৃত্যুর পর আব্বাসীয়রা দাবি করে যে তার মৃত্যুর পর আবু হাশিম তাঁর দূরবর্তী চাচাত ভাই মুহাম্মদ ইবনে আলী ইবনে আবদুল্লাহ ইবনে আব্বাস ইবনে আবদুল-মুত্তালিব ইবনে হাশিমকে ইমাম হিসেবে মনোনীত করেছেন।
উত্তরবঙ্গ
উত্তরবঙ্গ দিয়ে নির্দেশ করা যেতে পারে:
অ্যাপোলো ক্রুস
সেসুঘ উহা হলেন একজন একজন মার্কিন পেশাদার কুস্তিগীর, অধিক পরিচিত অ্যাপোলো ক্রুস নামে। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডের হয়ে কুস্তি করেন।
জেমস উইলিয়াম কুলি
জেমস উইলিয়াম কুলি একজন মার্কিন গণিতবিদ। তিনি ম্যানহাটন কলেজ থেকে ১৯৪৯ সালে বিএ ডিগ্রি লাভ করেন। তিনি কলাম্বিয়া বিশ্ববিদ্যালয় থেকে ১৯৫১ সালে এমএ এবং ১৯৬১ সালে পিএইচডি ডিগ্রি অর্জন করেন। তিনি ১৯৫৩ থেকে ১৯৫৬ সাল পর্যন্ত ইন্সটিটিউট ফর অ্যাডভান্সড স্টাডিতে প্রোগ্রামার হিসেবে কর্মরত ছিলেন। তিনি ২০০২ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
২০১৭ ফিফা কনফেডারেশন্স কাপ
২০১৭ ফিফা কনফেডারেশন্স কাপ (ইংরেজি ভাষায়: 2017 FIFA Confederations Cup) হলো ১০ম ফিফা কনফেডারেশন্স কাপ, ফিফার দ্বারা আয়োজিত একটি চতুর্বষীয় আন্তর্জাতিক পুরুষ ফুটবল প্রতিযোগিতা। এটি ১৭ জুন হতে ২ জুলাই ২০১৭ পর্যন্ত রাশিয়ায় অনুষ্ঠিত হয়। এটি ২০১৮ ফিফা বিশ্বকাপের পূর্বে অনুষ্ঠিত সবচেয়ে বড় প্রতিযোগিতা। ফাইনালে চিলিকে হারিয়ে জার্মানি শিরোপা লাভ করে।
নিম্নোক্ত দলগুলো এই প্রতিযোগিতায় খেলার যোগ্যতা অর্জন করেছে।
চারটি স্টেডিয়ামে ২০১৭ ফিফা কনফেডারেশনস কাপের খেলা অনুষ্ঠিত হবে.
৯টি রেফারিত্রয়ী, ১ জন করে সহায়তাকারী রেফারি এবং ৮ জন ভিডিও সহকারী রেফারিদের এই প্রতিযোগিতার জন্য নিযুক্ত করা হয়েছে।
প্রতিটি গ্রুপ হতে শীর্ষ দুটি দল সেমি-ফাইনালের জন্য অগ্রসর হবে। প্রতিটি গ্রুপে দলগুলোর অবস্থান নির্ধারণ করা হবে নিম্নোক্ত পদ্ধতি (প্রবিধান ধারা ৩২.৫) অনুসারে:
যদি দুই বা ততোধিক দলের অবস্থান উপরোক্ত নিয়মে সমান হয়, তবে নিম্নোক্ত পদ্ধতিতে তাদের অবস্থান নির্ণয় করা হবে:
নিম্নে সকল সময় রাশিয়ার মস্কো সময় অনুযায়ী,
নকআউট পর্বে, সম্পূর্ণ সময় শেষে যদি দুই দলের গোল সংখ্যা সমান থাকে তবে অতিরিক্ত সময় (দুই অর্ধে ১৫ মিনিত করে) দেওয়া হবে। এরপরও যদি গোল সংখ্যা সমান থাকে তবে পেনাল্টি শুট-আউট দ্বারা বিজয়ী নির্ধারণ করা হবে।
চূড়ান্ত অবস্থানেরর উপর ভিত্তি করে, দলগুলো ফিফা থেকে অর্থ পুরষ্কার গ্রহন করবে।
টমাস ডব্লিউ পার্কস
টমাস ডব্লিউ পার্কস একজন মার্কিন তড়িৎ প্রকৌশলী এবং কর্নেল ইউনিভার্সিটির ইমেরিতাস অধ্যাপক।
পার্কস ১৯৩৯ সালের ১৬ মার্চ নিউইয়র্কের বাফেলোতে জন্মগ্রহণ করেন। তিনি কর্নেল ইউনিভার্সিটিতে তড়িৎ প্রকৌশলে ১৯৬১ সালে ব্যাচেলর্স, ১৯৬৪ সালে মাস্টার্স এবং ১৯৬৭ সালে পিএইচডি ডিগ্রি অর্জন করেন। তিনি ১৯৬৭ সালে রাইস ইউনিভার্সিটিতে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৭২ সালে সহযোগী অধ্যাপক এবং ১৯৭৭ সালে অধ্যাপক পদে উন্নীত হন। ১৯৮৬ সালে কর্নেল ইউনিভার্সিটিতে তড়িৎ প্রকৌশলের অধ্যাপক হিসেবে যোগদান করেন। তিনি ২০০৪ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
সুজয় ঘোষ
সুজয় ঘোষ হলেন একজন ভারতীয় বাঙালি চলচ্চিত্র পরিচালক, অভিনেতা, ও চিত্রনাট্যকার। ২০০৩ সালে মুক্তিপ্রাপ্ত চলচ্চিত্র "ঝংকার বিটসের" মাধ্যমে তিনি চলচ্চিত্র পরিচালনা শুরু করেন। তার পরিচালিত অন্যান্য চলচ্চিত্রগুলো হল "হোম ডেলিভারি" (২০০৫), "আলাদিন" (২০০৯), "কহানী" (২০১২), ও "কহানী ২" (২০১৬)।
সুজয় ১৯৬৬ সালে ভারতের পশ্চিমবঙ্গের কোলকাতায় জন্মগ্রহণ করেন। তিনি সেন্ট জেমস স্কুলে পড়াশুনা করেন। তিনি কোলকাতার ভবানীপুরে বাস করতেন এবং পরে তার ১৩ বছর বয়সে তিনি লন্ডনে চলে যান। সেখানে তিনি কুইন এলিজাবেথ কলেজ ডার্লিংটনে তার এ লেভেল সম্পন্ন করেন। তিনি ম্যানচেস্টার বিশ্ববিদ্যালয় থেকে প্রকৌশল ও এমবিএ ডিগ্রি অর্জন করেন।
সুজয় রয়টার্সের দক্ষিণ এশীয় মিডিয়া প্রধান হিসেবে কাজ করেছেন। এসময়ে তিনি একটি গল্পের চিত্রনাট্য রচনা করেন এবং চলচ্চিত্র নির্মাণ করার উদ্দেশ্যে ১৯৯৯ সালে তিনি রয়টার্সের চাকুরী ছেড়ে দেন।
সুজয়ের পরিচালনায় অভিষেক হয় ২০০৩ সালে অল্প বাজেটের "ঝংকার বিটস" দিয়ে। রাহুল দেব বর্মণকে উৎসর্গ করা চলচ্চিত্রটি অবিশ্বাস্যভাবে হিট হয়। তার পরবর্তী চলচ্চিত্র "হোম ডেলিভারি" (২০০৫) বক্স অফিসে আশাব্যঞ্জক সাফল্য লাভ করে নি। তার পরিচালিত তৃতীয় চলচ্চিত্র ফ্যান্টাসীধর্মী "আলাদিন" (২০০৯)। এতে অভিনয় করেন অমিতাভ বচ্চন, রিতেশ দেশমুখ, জ্যাকুলিন ফার্নান্দেজ ও সুনীল দত্ত। ছবিটি বক্স অফিসে মুখ থুবড়ে পড়ে।
তার পরিচালিত চতুর্থ চলচ্চিত্র "কহানী" (২০১২)। এতে প্রধান চরিত্রে অভিনয় করেন বিদ্যা বালান। ছবিটি বাণিজ্যিক সফলতা অর্জন করে এবং সমালোচকদের প্রশংসা লাভ করে। সুজয় শ্রেষ্ঠ চিত্রনাট্যের জন্য জাতীয় চলচ্চিত্র পুরস্কার ও ফিল্মফেয়ার শ্রেষ্ঠ পরিচালক পুরস্কার লাভ করেন। পরের বছর ২০১৩ সালে তিনি ঋতুপর্ণ ঘোষ পরিচালিত শেষ চলচ্চিত্র "সত্যান্বেষী"-এ প্রধান চরিত্র ব্যোমকেশ বকশীর ভূমিকায় অভিনয় করেন। এই চলচ্চিত্র দিয়ে তার চলচ্চিত্রে অভিনয়ে অভিষেক ঘটে। ২০১৬ সালে তিনি "কহানী"র অনুবর্তী পর্ব "" নির্মাণ করেন। ছবিটি তেমন ব্যবসাসফল হয় নি।
সুজয় বৈশালীকে বিয়ে করেন। বৈশালী একজন মনোরোগ বিশেষজ্ঞ। তাদের দুই সন্তান। কন্যা দিয়া এবং পুত্র অগ্নি একজন রাগবি খেলোয়াড়।
রুম্মান রইস
রুম্মান রইস (; জন্ম ১৮ অক্টোবর ১৯৯১) একজন পাকিস্তানি ক্রিকেটার যিনি ইউনাইটেড ব্যাংক লিমিটেড এবং পাকিস্তান জাতীয় ক্রিকেট দলের হয়ে খেলেন।
২০১৬ আইসিসি বিশ্ব টুয়েন্টি২০ প্রতিযোগিতার জন্য তাকে পাকিস্তানের স্কোয়াডে নির্বাচিত করা হয়েছিল, তবে হাঁটুতে আঘাতের কারণে তাকে বাদ দেওয়া হয়েছিল। ২৭শে সেপ্টেম্বর ২০১৬-এ তিনি তার টুয়েন্টি২০ আন্তর্জাতিক (টি২০) ম্যাচে আত্নপ্রকাশ করেন ওয়েস্ট ইন্ডিজের বিপক্ষে ম্যাচে।
২০১৭ আইসিসি চ্যাম্পিয়ন্স ট্রফির জন্য রইসকে প্রাথমিকভাবে পাকিস্তানের স্কোয়াডে নাম দেওয়া হয়নি, তবে আহত ওয়াহাব রিয়াজের পরিবর্তে দলে তাকে দলভুক্ত করা হয়। এক দিনের আন্তজার্তিক (ওডিআই) ম্যাচে তার অভিষেক ঘটে ১৪ জুন ইংল্যান্ডের বিপক্ষে আহত মোহাম্মদ আমিরের পরিবর্তে। তিনি ৪৪ রানে দুই উইকেট নেন এবং ইংল্যান্ডের ওপেনিং ব্যাটসম্যান অ্যালেক্স হেলস কে আউট করেন।
আসহাবে কাহফ (টিভি ধারাবাহিক)
আসহাবে কাহফ ( "Mardān-e Ānjelos" বা "আসহাব-এ ক্বাহফ"), হল ১৯৯৭ সালের একটি ইরানি টিভি ধারাবাহিক। যা পরিচালনা করেছেন ফারাজুল্লাহ সালাহশুর। এ সিরিজে আসহাবে কাহাফের ঘটনা ইসলামিক বর্ননা অনু্যায়ী দেখানো হয়েছে।
বাংলাদেশের এসএ টিভি ২০১৭ এর এপ্রিল হতে সিরিজটি বাংলায় সম্প্রচার করা শুরু করে।
কাউখালী আনোয়ারা বেগম উচ্চ বিদ্যালয়
কাউখালী আনোয়ারা বেগম উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের চেংখালী গ্রামে অবস্থিত।
১৯৮৯ সালে এলাকার কৃতি সন্তান, মরমী গবেষক ও আল্লামা রুমি সোসাইটির প্রতিষ্ঠাতা আলহাজ্ব সৈয়দ আহমদুল হক তাঁরই সহধর্মিনীর নামে বিদ্যালয়টি প্রতিষ্ঠা করেন। ১৯৮৯ সালে প্রতিষ্ঠানটি অষ্টম শ্রেণীর প্রথম একাডেমিক স্বীকৃতি লাভ করে এবং পরবর্তীতে ১৯৯৩ সালের ১ জুলাই গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের অধীনে নিম্ন মাধ্যমিক বিদ্যালয় হিসেবে প্রথম এমপিও ভুক্ত হয়। পরবর্তীতে ১৯৯৫ সালে এটি মাধ্যমিক বিদ্যালয় হিসেবে এমপিও ভুক্ত হয়।
বিদ্যালয় পরিচালনার জন্য জনাব সৈয়দ মাহমুদুল হককে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ আইয়ুব। এছাড়া আরো ১১ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয় মূল ভবনটি একটি দ্বিতল ভবন। এছাড়া একটি টিনশেট ভবন রয়েছে। এলাকার শিক্ষার প্রসারে উচ্চ মাধ্যমিক পর্যায়ে শিক্ষা কার্যক্রম চালু করার লক্ষ্যে একটি একতলা ভবন নবনির্মিত হয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে তিন শতাধিক শিক্ষার্থী এ বিদ্যালয়ে অধ্যয়নরত আছে।
২০১৮ সালের এসএসসি পরীক্ষায় পাশের হার ৭২.২২%।
রোটারী বেতাগী ইউনিয়ন উচ্চ বিদ্যালয়
রোটারী বেতাগী ইউনিয়ন উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের চম্পাতলী গ্রামে অবস্থিত।
১৯৬৮ সালে বিদ্যালয়টি প্রতিষ্ঠিত হয়। এলাকার গণ্যমান্য ব্যক্তিবর্গের যৌথ উদ্যোগে এবং বিদ্যালয়ের প্রতিষ্ঠাতা প্রধান শিক্ষক জনাব আবুল হায়াত চৌধুরীর সার্বিক ব্যবস্থাপনায় "বেতাগী ইউনিয়ন উচ্চ বিদ্যালয়" নামে এ প্রতিষ্ঠানের শিক্ষা কার্যক্রম শুরু হয়। ১৯৬৯ সালে মাধ্যমিক ও উচ্চ মাধ্যমিক শিক্ষাবোর্ড কুমিল্লা থেকে স্বীকৃতি লাভ করে এবং ১৯৭০ সালে সর্বপ্রথম এসএসসি পরীক্ষায় অংশগ্রহণ করে। পরবর্তীতে এলাকার কৃতি সন্তান জনাব ইসকান্দর আহমদ চৌধুরীর একান্ত সহযোগিতায় জাপানী সহায়তা লাভ করে প্রতিষ্ঠানটি। ১৯৮৬ সালের জুন সংখ্যা মাসিক "রোটারী নো তোমো" পত্রিকায় “অন্ধকারে আলোদিন” শিরোনামে জাপানী ভাষায় তিনি বাংলাদেশের পিছিয়ে পড়া একটি গ্রামে একটি আধুনিক বিদ্যালয় গড়ে তোলার ব্যাপারে জাপানী রোটারিয়ানদের উদ্দেশ্যে আকুল আবেদন জানাতে থাকেন। তিনি প্রথমে বেতাগীর অন্যতম কৃতি সন্তান প্রকৌশলী জনাব কামাল উদ্দীন আহমদ চৌধুরীর তৈরী নকশা ও প্রাক্কালনের ভিত্তিতে ১৯৮৬ সালের আগষ্ট মাসে "বেতাগী শুভেচ্ছা বিদ্যালয় প্রকল্প" নামে জাপানি ভাষায় একটি তথ্য পুস্তিকা প্রণয়ন করেন। পরবর্তীতে বিশিষ্ট জাপানী রোটারিয়ানদের একান্ত প্রচেষ্টায় ১৯৮৯ সালের ফেব্রুয়ারী মাসে "রোটারী ইন্টারন্যাশনাল জিলা ২৭৭০" থেকে এক শক্তিশালী প্রতিনিধি দল ডাঃ হিরোমু আকিয়্যামার নেতৃত্বে সর্বপ্রথম বেতাগী ইউনিয়ন উচ্চ বিদ্যালয় সফর করেন এবং বিদ্যালয়টির বিভিন্ন দিক সম্পর্কিত প্রয়োজনীয় তথ্যাবলী সম্যকভাবে অবহিত হন। তখন থেকেই তাঁরা সহযোগিতা অব্যাহত রেখে চলেছেন এবং তখন থেকেই বিদ্যালয়ের নামকরণ হয় "রোটারী বেতাগী ইউনিয়ন উচ্চ বিদ্যালয়"।
বিদ্যালয় পরিচালনার জন্য জনাব মোস্তাফিজুর রহমানকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ লিয়াকত আলী। এছাড়া আরো ১৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
১৯৮৯ থেকে ১৯৯৫ সালের ৩১ ডিসেম্বর সময়ের ভিতর জাপানী রোটারিয়ানদের কাছ থেকে প্রকল্প নির্মাণের জন্য বাংলাদেশী মুদ্রায় প্রায় এক কোটি ২০ লক্ষ পরিমাণ আর্থিক সাহায্যে সুপরিকল্পিতভাবে পর্যায়ক্রমে ১১০/৩১ মাপের "সাকুরা" ও "চম্পা" নামের দুটি দ্বিতল পাকা ভবন এবং ১৫৬/৬৬ মাপের "নীহারিকা" নামের একটি সুন্দর সুদৃশ্য মিলনায়তন (auditorium) নির্মিত হয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে চার শতাধিক শিক্ষার্থী এ বিদ্যালয়ে অধ্যয়নরত আছে।
২০১৭ সালের এসএসসি পরীক্ষায় পাশের হার ৭৭.০১%। ১ জন পরীক্ষার্থী জিপিএ ৫ অর্জন করেছে।
আলহাজ্ব আবুল বশর চৌধুরী উচ্চ বিদ্যালয়
আলহাজ্ব আবুল বশর চৌধুরী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের তিনচৌদিয়া গ্রামে অবস্থিত।
১৯৯৬ সালের ১২ জানুয়ারি চট্টগ্রাম জেলার অন্তর্গত রাঙ্গুনিয়া উপজেলার বেতাগী ইউনিয়নের তিনচৌদিয়া গ্রামের বিশিষ্ট সমাজ সেবক ও দানবীর জনাব আলহাজ্ব শাহাব উল্ল্যাহ চৌধুরী তাঁর পিতার স্মৃতি রক্ষার্থে "আলহাজ্ব আবুল বশর চৌধুরী উচ্চ বিদ্যালয়" প্রতিষ্ঠা করেন।
বিদ্যালয় পরিচালনার জন্য জনাব মোহাম্মদ হাবিবুল্লাহ চৌধুরীকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু প্রবীর কুমার নাথ। এছাড়া আরো ১১ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয় ভবনটি 'L' আকৃতির টিনশেট ভবন। প্রধান শিক্ষকের কার্যালয়, শিক্ষক মিলনায়তন ও শ্রেণীকক্ষ সহ সর্বমোট ১৩টি কক্ষ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে তিন শতাধিক শিক্ষার্থী এ বিদ্যালয়ে অধ্যয়নরত আছে।
২০১৭ সালের এসএসসি পরীক্ষায় পাশের হার ৮৮.৮৯%।
বেতাগী রহমানিয়া জামেউল উলুম দাখিল মাদ্রাসা
বেতাগী রহমানিয়া জামেউল উলুম দাখিল মাদ্রাসা বাংলাদেশের একটি ফাজিল মাদ্রাসা।
বেতাগী রহমানিয়া জামেউল উলুম দাখিল মাদ্রাসা চট্টগ্রাম জেলার অন্তর্গত রাঙ্গুনিয়া উপজেলার বেতাগী ইউনিয়নের ৪নং ওয়ার্ডে অবস্থিত।
বেতাগী রহমানিয়া জামেউল উলুম দাখিল মাদ্রাসা ১৯৬৮ সালে প্রতিষ্ঠিত হয়। ধর্মীয় শিক্ষায় শিক্ষিত হওয়ার জন্য এই মাদ্রাসাটি গুরুত্বপূর্ণ ভূমিকা পালন করে।
বেতাগী রহমানিয়া কেজি ইনস্টিটিউট
বেতাগী রহমানিয়া কেজি ইনস্টিটিউট বাংলাদেশের একটি কিন্ডারগার্টেন।
বেতাগী রহমানিয়া কেজি ইনস্টিটিউট চট্টগ্রাম জেলার অন্তর্গত রাঙ্গুনিয়া উপজেলার বেতাগী ইউনিয়নে অবস্থিত।
বেতাগী রহমানিয়া কেজি ইনস্টিটিউট ২০০৬ সালে প্রতিষ্ঠিত হয়। সৃজনশীল শিক্ষা লাভেন জন্য এই বিদ্যালয়টি গুরুত্বপূর্ণ ভূমিকা পালন করে থাকে।
পারুল
পারুল বা পুলিলা (সংস্কৃত: පුලිල) বা পলল (সিংহলি ভাষায়: පලොල්) বৈজ্ঞানিক নাম: "Stereospermum chelonoides") দক্ষিণ এশিয়ার একটি পর্ণমোচী বৃক্ষ।
থেরবাদ বুদ্ধ মতে, এই গাছকে বোধীবৃক্ষ হিসাবে ব্যবহার করা হয়েছে, তৃতীয় গৌতম বুদ্ধ এটিকে "সরণকর - සරණංකර", এবং ২২তম বুদ্ধ "বিপাসি - විපස්සි" হিসেবে উল্লেখ করেছেন।
ব্রুনাইউ নদী
ব্রুনাইউ নদীটি হল স্নেপ নদীটি উপনদী এবং ১৫৩ মাইল দীর্ঘ (২৪৬ কিলোমিটার) উপকথা।নদীটি মার্কিন যুক্তরাষ্ট্রের আইডাহো এবং নেভাদা রাজ্যে অবস্থিত ।এটি দক্ষিণ পশ্চিম আইডাহোর প্রাচীন লাভা প্রবাহের মধ্যে একটি সংকীর্ণ ক্যানিয়ন খাদ দ্বারা প্রবাহীত হয়েছে।ব্রুনাই ক্যানিয়ন, যা ১,২০০ ফুট (৩৭০ মিটার) গভীর এবং ৪০ মাইল (৬৪ কিমি) দীর্ঘ পর্যন্ত বিস্তৃত, র্যাপিড এবং হট স্প্রিংস বৈশিষ্ট্যগুলি, এটি একটি জনপ্রিয় হোয়াইটওয়াটার ট্রিপ তৈরি করে।
ব্রুনাইউ নদী এর ড্রেনেজ অববাহিকা জার্বিজ পর্বতমালার দক্ষিণ-পূর্ব দিকে, পশ্চিমে ওয়াইহি পর্বতমালা ও চাচ পাহাড়ের কাছে এবং পূর্বদিকে ব্রুনাই প্লেটাউ।
ব্রুনাইউ নদী ব্যবস্থার উত্তর এলকো কাউন্টির হেম্বল্ট-টুয়েবে ন্যাশনাল বনের জার্বিজ এবং মাউন্টেন সিটি রেঞ্জার জেলাসমূহের মধ্যে এবং এর কাছাকাছি উৎপত্তি।তিনটি প্রধান নদী হল পূর্ব ফর্ক ব্রুনাই নদীর, পশ্চিম ফর্ক ব্রুনাই নদীর এবং জারবিজ নদী, যা সাধারণত উঁচুতে প্রবাহিত হয়।জারবিজ নদী পশ্চিম ফর্ক যোগদান, তারপর পূর্ব এবং পশ্চিম ফোর্বস প্রধান ব্রুনউ নদীর গঠন যোগদান করে।শেপ ক্রিক এবং জ্যাকস ক্রিক পশ্চিম থেকে যোগদান করে, এবং ক্লোভার ক্রিক পূর্ব থেকে যোগদান করে।বেশিরভাগ নদী এলাকা জলবায়ুগুলি উচ্চ প্লেটেশনের দ্বারা চিহ্নিত হয় যার মাধ্যমে ব্রুনাউ এবং এর উপনদী গভীর, নিখুঁত খাল, বিশেষত মধ্যম ব্রুনাই নদী এবং জার্জিজ নদী, ভেপ ক্রিক এবং পূর্ব ফোর ব্রুনাইয়ের নিম্নতর সীমানার মধ্যে পড়ে।
আববাহিকায় যার মাধ্যমে ব্রুনাউ এবং এর উপনদী গভীর, নিখুঁত খাল, মধ্যবিত্ত ব্রুনাই নদী এবং জারবিজ নদী, মেষ ক্রিক ও পূর্ব ফোর ব্রুনাইয়ের নিম্নতর সীমানার মধ্যে দিয়ে যায়। ব্রুনাইউ নদী স্নেক নদীর সি জে জে স্ট্রাইক রিজার্ভেরির পাম্প এবং ক্যানিয়ন অঞ্চলের ১৬ মাইল (২৬ কিলোমিটার) উডফ্রীম থেকে বেরিয়ে আসে।এই সময়ে নদী বিস্তৃত এবং উর্বর স্নেক নদী আববাসিকায় প্রবেশ।জলাশয় নীচের এই অংশটি খামার এবং শাখায় এবং ব্রুনাউ শহর দ্বারা দখল করা হয়।
জুন ২০১৭ পর্তুগাল দাবানল
১৭ জুন ২০১৭ শনিবার পর্তুগালের কোয়িমব্রা থেকে ৫০ কিলোমিটার দক্ষিণ-পূর্বে পেদ্রোগাও গ্রান্দে জেলার বনে আগুন লাগার ফলে দাবানলের সৃষ্টি হয়। এই ঘটনায় ৫৭ জন নিহত এবং ৫৯ জন আহত হয়েছে। পর্তুগিজ সরকার রোববার থেকে তিনদিনের জাতীয় শোক দিবস ঘোষণা করেছে।
শনিবার পর্তুগালের কয়েকটি অঞ্চলের ওপর দিয়ে প্রচণ্ড তাপপ্রবাহ বয়ে যায়। সেসব অঞ্চলে তাপমাত্রা ছিল ৪০ ডিগ্রি সেলসিয়াসের ওপরে। ওই দিন বিকেলে পেদরোগো গ্রানজি পৌরসভায় দাবানলের সৃষ্টি হয় এবং দ্রুত তা ছড়িয়ে পড়ে। ওই দাবানলের আগুন নিয়ন্ত্রণে আনতে কয়েক শ অগ্নিনির্বাপণকর্মী ও ১৬০টি যানবাহন পাঠানো হয়।
বনে আগুন লাগার কারণ জানা যায়নি।
আগুন নিয়ন্ত্রণে আনতে প্রায় ছয়শোর মতো দমকলকর্মী কাজ কররে। ছয়জন দমলকর্মীও গুরুতর আহত এবং দুজন কর্মী নিখোঁজ বলে জানায় পর্তুগালের রাষ্ট্রীয় বার্তা সংস্থা। দেশটির স্বরাষ্ট্রমন্ত্রী জানিয়েছেন, নিহতদের মধ্যে ৩০ জন তাদের গাড়ির ভেতরে বদ্ধ অবস্থায় আগুনে পুড়ে মারা যান। তিনজনের মৃত্যু হয় ধোয়ায় দম বন্ধ হয়ে। এছাড়া গাড়ির বাইরে ১৭জনের মরদেহ পাওয়া যায়।
আগুন নিয়ন্ত্রণে আনার জন্য প্রতিবেশি স্পেন ব্যাপক সহায়তা করে। এছাড়া ইউরোপীয় ইউনিয়ন আন্তর্জাতিক অগ্নিনির্বাপক ব্যবস্থা এবং ত্রাণ তৎপরতায় সমন্বয় সাধনের কাজ করে।
ট্রেইনেরা
কান্তাব্রিয়ান সাগর ঊপকূলের দক্ষিণ দিকের বে অব বিস্কেতে প্রচলিত এক ধরনের ঐতিহ্যবাহী নৌকা হল ট্রেইনার। ট্রেইনার প্রসারিত অগ্রভাগ সমেত গোলাকার শক্তপোক্ত এক ধরনের নৌকা, যা কান্তাব্রিয়ান সাগরের ঢেউ মোকাবেলায় সক্ষম। সাধারণত এই নৌকার মাঝিদেরকে ট্রেইনার বলে। তারা সামুদ্রিক এনকোভি ও সারডিন মাছ নিকটস্থ বাজারে বিক্রি করতে এক ধরনের প্রতিযোগিতায় লিপ্ত হত। সেই স্মরণে বর্তমানে ট্রেইনার একটি আধুনিক প্রতিযোগিতামূলক খেলাধূলার অংশ হয়ে দাঁড়িয়েছে।
স্প্যানিশ ভাষায় ট্রেইনেরা, ট্রেইনেরু, ট্রেইনর বা ট্রেইনরো বলা হলেও ব্যাস্ক ভাষায় ট্রেনেরো নামে পরিচিত। ফ্রেঞ্চ ভাষায় ট্রেইনিয়ার এবং গ্যালিসিয়ান ভাষায় ট্রেইনিয়েরা বা ট্রেইনা বলা হয়। ট্রেইনা শব্দটি এসেছে "হাতে বোনা জাল" শব্দটি থেকে, যা সামুদ্রিক মাছ ধরতে ব্যবহার করা হত। আবার ল্যাটিন ভাষার দিক থেকে ধরলে নৌকাটির নাম এসেছে "টেনে ধরা" শব্দটি থেকে।
বর্তমানে তেরো জন সদস্যের একটি দল নৌকা চালায়। আরো জন সদস্য জোড়ায় জোড়ায় বৈঠা চালালেও একজন সদস্য বৈঠা হাতে নেয় না। তেরো নাম্বার সদস্য নৌকার একদম কোনায় উঁচুতে বসে থাকে। তার দায়িত্ব হয় অন্য সদস্যদের উজ্জীবিত রাখা এবং নৌকা বাইতে উৎসাহ দেয়া। প্রতিটা নৌকার নিজস্ব পতাকা থাকে। প্রায়শঃই দলের নিজস্ব রঙে নৌকা রাঙানো হয়।
একটি নৌকা বানাতে কমপক্ষে এক থেকে দেড় মাস সময় লেগে যায়। ট্রেনার নৌকাগুলো ১২ মিটার লম্বা এবং ঠিক মাঝখানে ১.৭২ মিটার প্রশস্ত হয়। ৯৫ সে.মি গলুই, ৭৫ সে.মি লেজ এবং ৬০.৫ সে.মি গভীরতা এই ধরনের নৌকার বৈশিষ্ট্য।  আনুসাঙ্গিক সব কিছু মিলিয়ে একটা নৌকার ওজন ২১০ থেকে ২৩০ কে.জির মত হয়ে থাকে। তবে বৈঠা এবং অন্যান্য জিনিসপাতি মিলিয়ে কোনভাবেই ২০০ কে.জি কম হতে পারবে না। বছরের পর বছর ধরে ট্রেইনার বানাতেকাঠের ব্যবহার প্রচলিত আছে। তবে আজকাল কার্বন ফাইবার এবং কেভলারের ট্রেইনার বানাতে অনেকটা বিমান বানানোর প্রযুক্তিও ব্যবহৃত হয়। অনেকটা এয়ারবাস ৩৮০ বানানোর প্রযুক্তিতে এইসনব ট্রেইনারে জিপিএস সিস্টেম অন্তর্ভূক্ত করা হয়েছে। এসবের ফলে ট্রেইনারের দামও বৃদ্ধি পাচ্ছে। একটি ভালো ধরনের ক্লাবের নৌকা সাধারনত দুই থেকে তিন বছর টিকে।। ২০০৮ সালের হিসেব অনুযায়ী একটি ট্রেইনারের দাম সাধারণত ২৫,০০০ ইউরো দিয়ে শুরু হয়।
একটি প্রতিযোগিতা সাধারণত সাড়ে পাঁচ কি.মি দৈর্ঘ্যের হয়। হয় একবার নাহয় যাওয়া আসা মিলিয়ে দুই ধরনের প্রতিযোগিতা হয়ে থাকে। প্রতিটা নৌকার নিজস্বে লেইন থাকে এবং কোন নৌকা নিজস্বে লেইনের বাইরে যেতে পারবে না। এছাড়াও, এক দলের মাঝির বৈঠা কোনভাবেই অন্য দলের মাঝির বৈঠায় বা অন্যদলের নৌকা স্পর্শ করতে পারবে না। নৌকা বাইচ প্রতিযোগিতা শুরুর ২০ সেকেন্ডের মাঝে কোন অস্বাভাবিক ঘটনা ঘটলে প্রতিযোগিতা পুনরায় শুরু করার নিয়ম আছে। জয়ী দলকে পুরষ্কারের টাকার পাশাপাশি প্রতিযোগিতা অনুষ্ঠিত শহরের ব্যান্ডেরা বা পতাকা দেয়া হয়। জয়ো দল তাদের বৈঠা উঁচু করে ধরে বিজয়োৎসব পালন করে থাকে। এঁকে "অরস আপ" বলে অভিহিত করা হয়।
যদিও বেশিরভাগ নৌকা বাইচের দল পুরুষদের সমন্বয়ে গঠিত, তবে ঐতিহাসিকভাবে নারী মাঝিদের খোঁজ পাওয়া যায়।
আর্মি ইনস্টিটিউট অব বিজনেস এডমিনিস্ট্রেশন, সিলেট
আর্মি ইনস্টিটিউট অব বিজনেস এডমিনিস্ট্রেশন (AIBA) বা সেনা ব্যবসায় প্রশাসন ইনস্টিটিউট,সিলেট হচ্ছে জালালাবাদ ক্যান্টনমেন্টে অবস্থিত একটি বিজনেস কলেজ। এটি বাংলাদেশ সেনাবাহিনীর মালিকানাধীন এবং তাদের দ্বারা পরিচালিত। এই কলেজটি বাংলাদেশ ইউনিভার্সিটি অব প্রফেশনালস-এর অধিভুক্ত।
আর্মি ইনস্টিটিউট অব বিজনেস এডমিনিস্ট্রেশন ১৫ জানুয়ারি, ২০১৫ সালে সিলেট জালালাবাদ ক্যান্টনমেন্টে প্রতিষ্ঠা করা হয়। এটি বাংলাদেশ ইউনিভার্সিটি অব প্রফেশনালস-এর অধিভুক্ত একটি প্রতিষ্ঠান বাংলাদেশ সেনাবাহিনীর দ্বারা পরিচালিত হয়। এটি বাংলাদেশ ইউনিভার্সিটি অব প্রফেশনালস-এর শিক্ষাক্রম অনুসরণ করে থাকে।এই প্রতিষ্ঠানের অস্থায়ী ক্যাম্পাস জালালাবাদ ক্যান্টনমেন্ট পাবলিক স্কুল এন্ড কলেজ (JCPSC), সিলেটসিলেট-এ প্রতিষ্ঠা করা হয়।
২০১৭ ফিফা কনফেডারেশন্স কাপ গ্রুপ এ
২০১৭ ফিফা কনফেডারেশন্স কাপের গ্রুপ এ এর খেলা অনুষ্ঠিত হবে ১৭ হতে ২৪ জুন ২০১৭ পর্যন্ত। এই গ্রুপে রয়েছে রাশিয়া, নিউজিল্যান্ড, পর্তুগাল এবং মেক্সিকো। এই গ্রুপের শীর্ষ দুটি দল সেমি-ফাইনালে খেলার যোগ্যতা অর্জন করবে।
সেমি-ফাইনালে,
নিম্নের সকল সময় মস্কো সময় () অনুযায়ী,
২০১৭ ফিফা কনফেডারেশন্স কাপ গ্রুপ বি
২০১৭ ফিফা কনফেডারেশন্স কাপের গ্রুপ বি এর খেলা অনুষ্ঠিত হবে ১৮ হতে ২৫ জুন ২০১৭ পর্যন্ত। এই গ্রুপে রয়েছে ক্যামেরুন, চিলি, অস্ট্রেলিয়া এবং জার্মানি। এই গ্রুপের শীর্ষ দুটি দল সেমি-ফাইনালে খেলার যোগ্যতা অর্জন করবে।
সেমি-ফাইনালে,
নিম্নের সকল সময় মস্কো সময় () অনুযায়ী,
কাসাদো
কাসাদো শব্দটির স্পেনীয় অর্থ "বিবাহিত পুরুষ"। তবে মূলতঃ এটি একটি কোস্টা রিকার খাবার। এতে ভাত, কালো বীন, সালাদ, কাচাকলা, টরটিলা এবং অপশনাল হিসেবে মুরগি, গরুর মাংস, শুকরের মাংস, মাছ ইত্যাদি ব্যবহার করা হয়।
সম্ভবত এই শব্দটি ব্যবহার শুরু হয়েছে যখন থেকে রেস্তোরাগুলোতে ক্রেতাদেরকে বিবাহিত পুরুষের ন্যায় ব্যবহার করার ধারা শুরু হয়। কেননা, সাধারণত বিবাহিত পুরুষেরা নিজেদের বাসায় এই ধরনের খাবার খেতো। আরেকটি সূত্রমতে, এই খাবারের পরিবেশিত ভাতের সাথে অন্যান্য উপাদান একসাথে বিবাহ বন্ধনে আবদ্ধ হয়ে এরূপ নামকরণ করা হয়েছে।
২০১৭ ফিফা কনফেডারেশন্স কাপ ফাইনাল
২০১৭ ফিফা কনফেডারেশন্স কাপ ফাইনাল হলো ২০১৭ ফিফা কনফেডারেশন্স কাপের শেষ ম্যাচ যার মাধ্যমে টুর্নামেন্টের বিজয়ী দল নির্ধারন করা হয়। ম্যাচটি অনুষ্ঠিত হয়েছে ২ জুলাই, ২০১৭-এ রাশিয়ার সেন্ট পিটার্সবার্গের ক্রেস্তভস্কি স্টেডিয়ামে চিলি ও জার্মানির মধ্যে।
ম্যাচের নিয়ম
মুরাদপুর ফ্লাইওভার
মুরাদপুর-লালখান বাজার ফ্লাইওভারের ভিত্তিপ্রস্তর স্থাপন করা হয় ২০১৩ সালে। এর ভিত্তিপ্রস্তর স্থাপন করেন মাননীয়া প্রধানমন্ত্রী শেখ হাসিনা। এটি চট্টগ্রামের বৃহত্তম ফ্লাইওভার। এই ফ্লাইওভারের মূল নাম আখতারুজ্জামান ফ্লাইওভার । তবে জনসাধারণের নিকট এটি মুরাদপুর ফ্লাইওভার নামে পরিচিত।
প্রায় ৬.৫ কি.মি 
২০১৪ সালে সিডিএ এই ফ্লাইওভারের কাজ শুরু করে। অত্যন্ত গুরুত্বসহকারে সিডিএ এই গুরুত্বপূর্ণ ফ্লাইওভারের কাজ শুরু করে।
৬৯৬ কোটি টাকা।
২০১৭ সালের ১৭ ই জুন এই ফ্লাইওভারের একাংশ খুলে দেয়া হয়।
পবিত্র ঈদুল আযহার আগেই পুরোপুরি চলাচলের জন্য খুলে দেওয়া হয়।
এই ফ্লাইওভারে তিনটি দুর্ঘটনা ঘটেছে। এতে ৪ জন মারা গেছে।
এই ফ্লাইওভারের জিইসি মোড় থেকে দুই নম্বর গেটগামী লুপ খুলে দেওয়া হয়। এর পূর্বে লালখান বাজার থেকে বায়েজিদ পর্যন্ত নির্মিত লুপও খুলে দেওয়া হয়।
চট্টগ্রামের বার্তা
সিডিএ অফিসিয়াল ওয়েবসাইট
দেওহাটা এ, জে উচ্চ বিদ্যালয়
ঢাকা-টাংগাইল মহাসড়ক সংলগ্ন সড়কের উত্তর পাশে বিদ্যালয়টি অবস্থিত। দক্ষিণমুখী বিদ্যালয়টির পূর্বপাশেই সরকারী প্রাথমিক বিদ্যালয়ের অবস্থান। বিদ্যালয় থেকে ৫০ মিটার পূর্বেই দেওহাটা বাজার অবস্থিত। বর্তমানে বিদ্যালয়ে প্রায় ১০০০ জন ছাত্র-ছাত্রী অধ্যয়ন করছে এবং তারা তাদের পছন্দমতো বিজ্ঞান, মানবিক ও ব্যবসায় শিক্ষা বিভাগে অধ্যয়নের সুযোগ গ্রহণ করতে পারে। এখানে কম্পিউটার শিক্ষা, কৃষি শিক্ষা, গার্হস্থ্য অর্থনীতি বিষয়ে অধ্যয়নেরও সুযোগ রয়েছে।
জনাব মোঃ শামছ্উদ্দিন আহম্মেদ, জনাব মোঃ মাইন উদ্দিন মোলস্না, জনাব আলহাজ্ব আব্দুল খালেক মিয়া, জনাব আলহাজ্ব মোঃ লুৎফর রহমান, জনাব আলহাজ্ব মোঃ আব্দুল আজিজ, জনাব মোঃ তমছের আলী মাষ্টার, জনাব মৌলভী মজিব উদ্দিন, জনাব মোঃ আমির আলী খান প্রমুখ ব্যক্তিদের প্রচেষ্টায় ১৯৭০ সালে ১.৫৩ একর ভূমিতে দেওহাটা এ, জে, বহুমুখী উচ্চ বিদ্যালয়টি প্রতিষ্ঠিত হয়। এর ভিত্তি প্রস্তর স্থাপন করেন জনাব মোঃ ফজলুর রহমান খান ফারম্নক, সাবেক জাতীয় সংসদ সদস্য। উক্ত সময়ে (ক) জনাব মোঃ শামছ্উদ্দিন আহম্মেদ, পিতা আলহাজ্ব জোনাব আলী (খ) জনাব মোঃ শামছুল আলম মিয়া (গ) জনাব মোঃ নূরম্নল ইসলাম মিয়া (ঘ) জনাব মোঃ মোজাম্মেল হক (ঙ) জনাব মোঃ শফিকুল আলম, পিতা মোঃ শামছ্উদ্দিন আহম্মেদ ও (চ) ফিরোজা বেগম, স্বামী- মোঃ শামছুল আলম মিয়া, গ্রাম- কদিম দেওহাটা, ডাকঘর- দেওহাটা, উপজেলা- মির্জাপুর, জেলা- টাংগাইল বিদ্যালয়ের সাকুল্য ভূমি দান করেন। তৎকালীন যাদের নেতৃত্বে বিদ্যালয়টি স্থাপনের কাজ দ্রম্নত এগিয়ে চলে, তারা হলেন- রেজাউনূর রহমান বাবুল, আব্দুর রেজ্জাক মাষ্টার, হযরত আলী মাষ্টার, আঃ কদ্দুছ, মোঃ আলী হোসেন, মোঃ নূরম্নল ইসলাম, মোঃ আব্দুল আলীম সর্ব সাং- রশিদ দেওহাটা, মোঃ আলিম উদ্দিন মাষ্টার, মোঃ আজগর মাস্টার, জয়নাল আবেদীন মলিস্নক, মোঃ বাদশা মিয়া, মোঃ শাহজাহান সরকার, সর্ব সাং- মীর দেওহাটা, মোঃ শামছুল আলম মিয়া, মোঃ নূরম্নল ইসলাম, মোঃ সিদ্দিকুর রহমান, মোঃ জয়নাল আবেদীন, মোঃ শামছুল হক, মোঃ রফিকুল ইসলাম, মোঃ আবুল হোসেন, মোঃ রাইজ উদ্দিন সর্ব সাং- কদিম দেওহাটা, মোহাম্মদ আলী সাং- কুমারজানী এবং আরও অনেক শিক্ষানুরাগী ব্যক্তিবর্গ।
পরিশিষ্ট- ৫
বিগত পাঁচ বছরের সমাপনী/পাবলিক পরীক্ষার ফলাফল
সারাদেশে ৩০৬টি মডেল উচ্চ বিদ্যালয়ের সরকারী গেজেটে অত্র বিদ্যালয়ের নাম অন্তর্ভূক্তি। পাশের হার উত্তোরোত্তর বৃদ্ধি। জে এস সি পরীক্ষার ভেন্যু পরিচালনা। সহপাঠক্রমিক প্রতিযোগিতায় অংশগ্রহণ ও চ্যাম্পিয়ন/রানার্স আপ স্থান অর্জন। যেমন- ২০১০ সনে ইন্টার স্কুল ফুটবল চ্যাম্পিয়ন ও ২০১১ সনে রানার্স আপ। ২০১১ সনে ইন্টার স্কুল ক্রিকেট চ্যাম্পিয়ন। ২০১১ সনে বিজয় দিবস কুচকাওয়াজে তৃতীয় স্থান ও স্বাধীনতা দিবস কুচকাওয়াজে দ্বিতীয় স্থান অর্জন। ২০১২ সনে স্বাধীনতা দিবসে ডিসপ্লেতে প্রথম স্থান অর্জন। ২০১২ সনে ইন্টার স্কুল বিতর্ক প্রতিযোগিতায় (চলছে) জোন চ্যাম্পিয়ন।
ঢাকা টাঙ্গাইল মহাসড়কের পাশে দেওহাটা বাস স্টেশন। মির্জাপুর থেকে এ শিক্ষাপ্রতিষ্ঠান খুব নিকটেই।
স্বামী আত্মস্থানন্দ
স্বামী আত্মস্থানন্দ (১০ মে, ১৯১৯ – ১৮ জুন, ২০১৭) ছিলেন রামকৃষ্ণ মঠ ও রামকৃষ্ণ মিশন|রামকৃষ্ণ মিশনের পঞ্চদশ সংঘাধ্যক্ষ।
ভারতের প্রধানমন্ত্রী নরেন্দ্র মোদী যৌবনে সন্ন্যাসী হতে চেয়েছিলেন। কিন্তু শোনা যায়, স্বামী আত্মস্থানন্দ তাঁকে বারণ করেন। পরে সন্ন্যাস গ্রহণের ইচ্ছা ত্যাগ করে মোদী রাজনীতিতে প্রবেশ করেন।
জ্যাক কেইল ওলফ
জ্যাক কেইল ওলফ একজন মার্কিন গবেষক।
ওলফ ১৯৩৫ সালে নিউ জার্সিতে জন্মগ্রহণ করেন। তিনি পেন্সিল্‌ভেনিয়া বিশ্ববিদ্যালয় থেকে ১৯৫৬ সালে গ্র্যাজুয়েট হন। তিনি প্রিন্সটন বিশ্ববিদ্যালয় থেকে ১৯৬০ সালে পিএইচডি ডিগ্রি অর্জন করেন। তিনি ১৯৬৩ থেকে ১৯৬৫ সাল পর্যন্ত নিউ ইয়র্ক ইউনিভার্সিটিতে শিক্ষকতা করেন। তিনি ১৯৬৫ সালে পলিটেকনিক ইন্সটিটিউট অব ব্রুকলিনে যোগদান করেন। তিনি ১৯৭৩ থেকে ১৯৮৪ সাল পর্যন্ত ইউনিভার্সিটি অব ম্যাসাচুসেটস অ্যামহার্স্ট এ শিক্ষকতা করেন। তিনি ১৯৮৪ সালে ইউনিভার্সিটি অব ক্যালিফোর্নিয়া, সান ডিয়েগোতে শিক্ষক হিসেবে যগদান করেন।
ধানসিঁড়ি ইকোপার্ক
ধানসিঁড়ি ইকোপার্ক বাংলাদেশের ঝালকাঠি জেলার পাঁচ নদীর মোহনায় অবস্থিত অন্যতম একটি পরিবেশ-উদ্যান।
মাইকেল জর্জ লুবি
মাইকেল জর্জ লুবি একজন গণিতবিদ এবং কম্পিউটার বিজ্ঞানী। লুবি এমআইটি থেকে গণিতে ১৯৭৫ সালে বিএসসি ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে কম্পিউটার বিজ্ঞানে ১৯৮৩ সালে পিএইচডি ডিগ্রি অর্জন করেন। তিনি ২০০৭ সালে আইইইই এরিক ই সামনার অ্যাওয়ার্ড এবং ২০১২ সালে আইইইই রিচার্ড ডব্লিউ হ্যামিং মেডেল লাভ করেন
টারডিগ্রেড
টারডিগ্রেড(English: Tardigrade) (Latin: Tardigrada) হচ্ছে একটি অতিক্ষুদ্র ভাইরাস।এটি "পানি ভালুক" বা "Water Bear" নামেও পরিচিত।এই জীব পৃথিবীর অতি প্রাচীন জীবগুলোর একটি।এটি এতই ছোট যে একে শুধু মাইক্রোস্কোপ দিয়েই দেখা যায়।এটি সর্বপ্রথম আবিষ্কার করেন জার্মান বিজ্ঞানী Johann August Ephraim Goeze , 1773 সালে এবং তিন বছর পর এর ল্যাটিন নাম (Tardigrada:অর্থ- ধীর পদক্ষেপকারী) দেন ইতালীয় বিজ্ঞানী Lazzaro Spallanzani.এই আট পা ওয়ালা প্রানী যা পানিতে ভাসমান অবস্থায় থাকে , তা চরমভাবে টিকে থাকা একটি প্রানী।এটি ৩০ বছর পর্যন্ত বিনা খাদ্য গ্রহনে বেঁচে থাকতে পারে।তাছাড়াও এটি শূন্য ডিগ্রি থেকে হাজার ডিগ্রি তাপমাত্রায় বেঁচে থাকে।এমনকি এটি মহাশূন্যেও বেঁচে থাকতে পারে।গবেষণার মাধ্যমে দেখা গেছে, যদি এই প্রাণী খাদ্য না পায় তবে এর শারীরিক প্রক্রিয়া অনেকটাই স্থির হয়ে যায় যা একে বহুবছর বিনা আহারে বাঁচিয়ে রাখে।
তথ্যসূত্র:
Tardigrades - http://en.wikipedia.org/wiki/Tardigrade
২০১৭ ফিফা কনফেডারেশন্স কাপ নকআউট পর্ব
২০১৭ ফিফা কনফেডারেশন্স কাপের নকআউট পর্যায়ে ২৮ জুন থেকে সেমিফাইনালে চূড়ান্ত রাউন্ডের উদ্বোধন হবে এবং ২ জুলাই ২০১৭ তারিখে ফাইনালের মাধ্যমে শেষ হবে সেইন্ট পিটার্সবার্গের কের্তোভস্কি স্টেডিয়ামে।
প্রতিটি গ্রুপের শীর্ষ দুই দল একক-বর্জন স্টাইলে টুর্নামেন্টে প্রতিদ্বন্দ্বিতা করতে নকআউট পর্বের দিকে এগিয়ে যাবে। একটি তৃতীয় স্থান নির্ধারণী ম্যাচ অনুষ্ঠিত হবে, এবং সেমি ফাইনালে পরাজয়ী দুটি দলের মধ্যে এটি অনুষ্ঠিত হবে। 
নকআউট পর্বে, সম্পূর্ণ সময় শেষে যদি দুই দলের গোল সংখ্যা সমান থাকে তবে অতিরিক্ত সময় (দুই অর্ধে ১৫ মিনিত করে) দেওয়া হবে। এরপরও যদি গোল সংখ্যা সমান থাকে তবে পেনাল্টি শুট-আউট দ্বারা বিজয়ী নির্ধারণ করা হবে।
জগদীশ সরস্বতী মাধ্যমিক বালিকা বিদ্যালয়
জগদীশ সরস্বতী মাধ্যমিক বালিকা বিদ্যালয় বরিশাল বিভাগের সদর উপজেলার কালিবাড়ি সড়কে অবস্থিত।
এই বিদ্যালয়টি বরিশাল বিভাগের বেসরকারী বিদ্যালয়ের মধ্যে অন্যতম।। ১৯২৭ সালের জানুয়ারী মাসে জগদীশ বাবু এই বিদ্যালয় প্রতিষ্ঠা করেন। এই বিদ্যালয়ের প্রথম প্রধান শিক্ষক ছিলেন নগেন্দ্র বিজয় ভট্টাচার্য।
কাশীপুর উচ্চ বিদ্যালয় ও কলেজ
কাশীপুর উচ্চ বিদ্যালয় ও কলেজ বরিশাল সদরের কাশিপুর এর ইছাকাটিতে অবস্থিত।
১৯৯৫ সালে এই বিদ্যালয়টি প্রতিষ্ঠা করা হয়। কিছু স্থানীয় সমাজসেবক এর মাধ্যমে ওই স্থানে এই মহৎ কাজটি সম্পাদিত হয়।
রাইনো সিজন
রাইনো সিজন (, ফসলে কারগাদান) ২০১২ সালের ইরানী চলচ্চিত্র। এটির পরিচালক ছিলেন বাহমান গবাদি। ইরানী বিপ্লবের সময়, রাজনৈতিক পটপরিবর্তনের ভেতর গড়ে ওঠা একটি প্রেম ও সামাজিক যন্ত্রনার কাহিনী তুলে ধরেছে এই ছবি। কুর্দ-ইরানি কবি সাদেঘ কামানগার-এর জীবন অবলম্বনে এই চলচ্চিত্রটি নির্মিত।
ইরানে বিপ্লবের তিরিশ বছর পর জেলখানা থেকে মুক্তি পায় কবি সোহেল। ইসলামি প্রজাতান্ত্রিক বিপ্লবী সরকার তাকে রাজনৈতিক কবিতা লেখার জন্যে গ্রেপ্তার করেছিল। তার স্ত্রী মিনাকেও জেলে পাঠানো হয়। জেলের মধ্যে মীনাকে ধর্ষণ করে তাদের বাড়ির পুরনো ড্রাইভার আকবর। আসলে বিপ্লবের আগে শাহ'র আমলে মিনার বাবা রাজতান্ত্রিক সেনাবাহিনীর কর্নেল ছিলেন। মেয়েত গায়ে আকবর অতীতে হাত দেওয়ার চেষ্টা করলে কর্নেল আকবরকে প্রহার করেন। তারই শোধ তুলতে ক্ষমতা বদলের পর আকবর বিপ্লবী দলে যোগ যায়। কর্নেলকে হত্যা করে তাঁর মেয়ে জামাইকে জেলে পাঠানোর ব্যবস্থা করে। জেলের মধ্যেই সোহেলের সঙ্গে দেখা করিয়ে দেওয়ার অজুহাতে আকবর মীনাকে ধর্ষণ করে। সেই ধর্ষণের ফলে দুটি যমজ বাচ্চা হয় মীনার। জেলখানায় মীনাকে জানানো হয় সোহেল মারা গেছে যদিও তার কবর দেখতে পায়না মীনা। আকবরের কৃপায় ছাড়া পায় ও দুই সন্তানকে নিয়ে আকবরের সাথে থাকতে শুরু করে। সোহেল এর অনেক পরে জেল থেকে ছাড়া পেয়ে ভবঘুরে জীবন যাপন কর‍তে থাকে। ইস্তাম্বুলে এক পতিতার সাথে সহবাস করার পর সে দেখতে পায় মেয়েটির পিঠে তারই লেখা কবিতা উল্কিতে আঁকা রয়েছে। বজ্রাহত সোহেল জানতে চায় এই কবিতা তার গায়ে কিভাবে এল। পতিতা মেয়েটি জানায় সে শুনেছে এটি তারই পিতার লেখা কবিতা যা ছোটবেলায় তার মা স্মৃতিচিহ্ন হিসেবে মেয়ের গায়ে লিখে দিয়েছিলেন। ছবির শেষ দৃশ্যে পুলিশের ক্রেন খালের ভিতর জলমগ্ন একটা গাড়ি উদ্ধার করে আনে, অনুমান করা যায় ওর ভেতরেই ছিল সোহেল আর আকবরের লাশ। পরের দৃশ্যে মীনা, তার মেয়েদেরকে নিয়ে একটা স্টিমারে ইউরোপের দিকে চলে যেতে থাকে।
কাজান এরিনা
কাজান এরিনা হচ্ছে রাশিয়ার কাজানে অবস্থিত একটি স্টেডিয়াম। এটি সম্পূর্ণ প্রস্তুত হয় ২০১৩ সালের জুলাইয়ে, এবং এটিতে আয়োজিত হবে ফুটবল ম্যাচ, বিশেষত রাশিয়ান প্রিমিয়ার লীগের রুবিন কাজানের হোম গেইম গুলো। স্টেডিয়ামটিতে রয়েছে ইউরোপের সর্ববৃহৎ বাইরের দিকের পর্দা।
স্টেডিয়ামটি আয়োজন করেছে ২০১৩ গ্রীষ্ম ইউনিভার্সাইড ফুটবল প্রতিযোগিতা ও ২০১৭ ফিফা কনফেডারেশন্স কাপ এবং এতে আয়োজিত হবে ২০১৮ ফিফা বিশ্বকাপ। এর ধারনক্ষমতা ৪৫,৩৭৯জন এর কাছাকাছি। এটি পুন:স্থাপিত হবে কেন্দ্রীয় স্টেডিয়াম হিসেবে কাজানের প্রধান ফুটবল স্টেডিয়ামে। কাজান এরিনা আরো আয়োজন করেছে ২০১৫ বিশ্ব একুয়াটিক্স চ্যাম্পিয়নশিপ।
স্টেডিয়ামটির স্থাপত্য ধারনা ডিজাইন করেছে পপ্যুলাস; এর প্রধান ডিজাইনার ডামন লাভেলে, স্টেডিয়ামটি স্থানীয় ঐতিহ্য ও স্থানসমূহকে তুলে ধরেছে।
সাধারন ডিজাইন পর্ব: "TatInvestGrazhdanProekt", "Intex", "TsNIIpromzdany".
১৬তম ফিনা ওয়ার্ল্ড চ্যাম্পিয়নশিপ কাজানে অনুষ্ঠিত হয়েছিল, যার কিছু ইভেন্ট এই কাজান এরিনায় অনুষ্ঠিত হয়েছিল।
কাপরেকার নাম্বার
গণিত শাস্ত্রের সংখ্যাতত্ত্বে একটি উল্লেখযোগ্য ব্যবস্থা হল কাপরেকারের নাম্বার ।
কাপরেকারের নাম্বার হল এমন কিছু ধনাত্মক সংখ্যা যাদের বর্গকে দুইভাগ করে যোগ করলে পূর্বের নাম্বারে ফিরে যাওয়া যায় ।
এবার কিছু উদাহরণ দেখা যাক :
৫৫*৫৫ = ৩০২৫
৩০২৫ কে আমরা ৩০ ও ২৫ এ ভাগ করে লিখতে পারি , যা যোগ করলে আমরা পাই ৫৫ । তাই ৫৫ কাপরেকারের নাম্বার ।
১০*১০=১০০
১০০ কে দুই ভাগ করে আমরা লিখতে পারি ১০ ও ০ , যা যোগ করলে ১০ । কিন্তু ১০ কাপরেকারের নাম্বার নয় । কারণ ০ ধনাত্মক নয় , ০ অঋণাত্মক ।
ভাগ বরাবর অর্ধেকেই করতে হবে এমন কোন বাধ্য-বাধকতা নেই ।
মনে করি X একটি ধনাত্মক ( অঋণাত্মক) সংখ্যা । X কাপরেকারের নাম্বার b-ভিত্তিতে যদি অঋণাত্মক A ও n থেকে থাকে নিম্নের শর্ত মেনে : 
মনে রাখতে হবে, X কাপরেকারের নাম্বার ভিত্তি "b" এর জন্য , n যেকোন সংখ্যা । শর্ত :
পাপেলুচো
পাপেলুচো চিলির লেখক মারসেলা পাজের সৃষ্ট বাচ্চাদের সিরিজবইয়ের একটি চরিত্র। ১৯৪৭ সাল থেকে ১৯৭৪ সাল পর্যন্ত এই চরিত্র নিয়ে মোট ১২টি বই প্রকাশিত হয়েছে। চিলির বাচ্চাদের বইয়ের মাঝে তুমুল জনপ্রিয় এই চরিত্র।
সান্তিয়াগোতে বসবাসরত আট বছর বয়েসী এক বালকের দিনলিপির আদলে লিখা এই বইয়ের শিরোনাম মূল চরিত্রের ভিত্তিতে দেয়া। এই ধারণা তৎকালীন বাচ্চাদের সাহিত্য সম্পূর্ন নতুনত্বের বাহক ছিল। পাপেলুচো দৈনন্দিন জীবনে ঘটে যাওয়া ঘটনা হাস্যরসাত্মকভাবে নিজের দিনলিপিতে ফুটিয়ে তুলতো। তার তীব্র রসবোধ ও সৃজনশীলতা ছিল প্রশংসা পাওয়ার মতো। ইউরোপীয় শিশু সাহিত্যে উল্লেখিত শিশুদের জীবনের এডভেঞ্চারের একটি ছায়া এই ধারাবাহিকে পাওয়া যায়। গসচিনি রচিত ধারাবাহিক গল্প সেম্পে'র শিশু নিকোলাস, রিকমল ক্রমপটনের "জাস্ট উইলিয়াম" ধারাবাহিক এবং এলেনা ফরচুন রচিত "সিলিয়া" গল্পের একই ধরনের সাহিত্যধারা লক্ষণীয়।
১৯৪৭ সালে পাপেলুচো ধারাবাহিকের প্রথম বই প্রকাশিত হয়। যা চিলির একটি শিশু প্রকাশনি আয়োজিত প্রতিযোগতায় পুরষ্কার লাভ করে। ১৯৭৪ সালে প্রকাশিত - "এম আই দিজ লেজি?" বইটি চিলিতে প্রচুর সমাদৃত হয় এবং পরবর্তীতে একে একে আরো এগারোটি বই এই ধারাবাহিকের অংশ হয়।
২০০৭ সাল পর্যন্ত পাওয়া তথ্যমতে, ১৯৪৭ সাল থেকে এই ধারাবাহিকের পাঁচ মিলিয়নেরও বেশি কপি বিক্রিত হয়েছে।  চিলির স্কুলের এই বইটি "পাঠ্যনীয়" তালিকাভুক্ত করা হয়েছে।
১৯৮২ সালে মারসেলা প্যাজ এই সৃষ্টকর্মের জন্য চিলির জাতীয় সাহিত্য পুরষ্কার পান। তার ঠিক কয়েক বছর পরেই ১৯৮৫ সালে লেখিকা মৃত্যবরণ করেন। ১৯৬৮ সালেসুইজারল্যান্ডে অনুষ্ঠিত হান্স ক্রিশ্চিয়ান এন্ডারসন পুরষ্কারের জন্য আন্তর্জাতিক শিশুতোষ বই বোর্ডের পক্ষ থেকে "পাপেলুচো দ্যা মিশনারি" বইটি মনোনীত হয়।
"সিনে এনিমেডরস" নামে একটি এনিমেশন স্টুডিও ২০০৭ সালে "চ্যানেল ১৩" নামে চিলির একটি টেলিভিশন চ্যানেলের সাথে যৌথভাবে "পাপেলুচো এন্ড দ্যা মারসিয়ান" নামের একটি চলচ্চিত্র মুক্তি দেয়।
চীন–সোভিয়েত সীমান্ত যুদ্ধ
চীন–সোভিয়েত সীমান্ত যুদ্ধ ছিল ১৯৬৯ সালে চীন–সোভিয়েত দ্বন্দ্বের চরমে চীন ও সোভিয়েত ইউনিয়নের মধ্যে সংঘটিত সাত-মাসব্যাপী একটি অঘোষিত যুদ্ধ। সে বছর সামরিক সংঘর্ষের অবসান ঘটলেও ১৯৯১ সালের চীন–সোভিয়েত সীমান্ত চুক্তি সম্পাদনের পূর্ব পর্যন্ত চীন ও সোভিয়েত ইউনিয়নের মধ্যেকার সীমান্ত সমস্যার সমাধান হয় নি। এই সীমান্ত সংঘর্ষগুলোর মধ্যে সবচেয়ে মারাত্মক ছিল ১৯৬৯ সালের মার্চে উসুরি নদীতে দমনস্কি দ্বীপের সন্নিকটে সংঘটিত সংঘর্ষ। এই সংঘর্ষের ফলে চীন ও সোভিয়েত ইউনিয়নের মধ্যে প্রায় যুদ্ধ বেঁধে যাওয়ার উপক্রম হয়েছিল।